== Som kupmager, 1970–1971==
I 1970 trak daværende præsident [[Juan José Torres]] Bolivia i en [[venstreorienteret]] retning, hvilket medførte uro blandt Bolivias konservative kredse og også i [[Richard M. Nixon|Nixon administrationen]]. Torres havde indkaldt en "Folkeforsamling" (Asamblea del Pueblo) bestående af minearbejdere, fagforeningsledere, bønder og studenter. Folkeforsamlingen var blevet overladt vidtgående beføjelser, hvilket var blevet skarpt kritiseret fra konservative kredse. Kort forinden havde Torres' regering [[nationalisering|nationaliseret]] olieselskabet [[Gulf Oil]]s aktiviteter i Bolivia, hvilket ligeledes havde medført stærke reaktioner i Bolivia og i udlandet. Banzer var en af de stærkeste kritikere i Bolivia. I begyndelsen af 1971 forsøgte en del af Bolivias militær at gennemføre et [[militærkup]], hvilket dog slog fejl, hvorefter Banzer flygtede til [[Argentina]]. Han havde dog ikke opgivet sine ambitioner om at overtage magten.
Titler Politik Politiske_embeder